stanford-oval/wikipedia huggingface dataset:
ฟิลิปปาแห่งแลงคาสเตอร์ สมเด็จพระราชินีแห่งโปรตุเกส

| ฟิลิปปาแห่งแลงคาสเตอร์ |
| --- | --- |
พระราชินีฟิลิปปาในพระราชพงศาวลีกษัตริย์โปรตุเกส (อังตอนียู ดึ อูลังดา ค.ศ. 1530–1534)
สมเด็จพระราชินีแห่งโปรตุเกส
ระหว่าง: 11 กุมภาพันธ์ ค.ศ. 1387 – 19 กรกฎาคม ค.ศ. 1415

พระราชสมภพ: 31 มีนาคม ค.ศ. 1360 ปราสาทเลสเตอร์ เมืองเลสเตอร์ ประเทศอังกฤษ
สวรรคต: 19 กรกฎาคม ค.ศ. 1415 (55 พรรษา) ซากาไว โปรตุเกส
ฝังพระศพ: อารามบาตัลยา
คู่อภิเษก: พระเจ้าฌูเอาที่ 1 แห่งโปรตุเกส
พระราชบุตร: พระเจ้าดูวาร์ตึแห่งโปรตุเกส อิงฟังตึเปดรู ดยุคแห่งกูอิงบรา อิงฟังตึเอ็งรีกึ ดยุคแห่งวีเซว อิซาเบลแห่งโปรตุเกส ดัชเชสแห่งบูร์กอญ อิงฟังตึฌูเอา องครักษ์แห่งโปรตุเกส อิงฟังตึฟือร์นังดู เจ้าชายนักบุญ
ราชวงศ์: แลงคาสเตอร์
พระราชบิดา: จอห์นแห่งกอนต์ ดยุกที่ 1 แห่งแลงแคสเตอร์
พระราชมารดา: บลานช์แห่งแลงคัสเตอร์
ลายพระอภิไธย: 
ฟิลิปปาแห่งแลงคาสเตอร์ (อังกฤษ: Philippa of Lancaster) (31 มีนาคม ค.ศ. 1360 – 19 กรกฎาคม ค.ศ. 1415) เป็นพระราชินีแห่งโปรตุเกสตั้งแต่ ค.ศ. 1387 ถึง ค.ศ. 1415 จากการสมรสกับพระเจ้าฌูเอาที่ 1
ประวัติครอบครัว

ฟิลิปปาแห่งแลงคาสเตอร์เสด็จพระราชสมภพเมื่อวันที่ 31 มีนาคม ค.ศ. 1360 ที่ปราสาทเลสเตอร์ในเลสเตอร์เชอร์ ราชอาณาจักรอังกฤษ พระบิดาของพระองค์คือจอห์นแห่งกอนต์ พระโอรสที่มีชีวิตรอดลำดับที่สามของพระเจ้าเอ็ดเวิร์ดที่ 3 แห่งอังกฤษกับพระราชินีฟิลิปปาแห่งแอโน ส่วนพระมารดาของพระองค์คือบลานช์แห่งแลงคาสเตอร์ ธิดาของเฮนรี ดยุคแห่งแลงคาสเตอร์กับอิซาเบลแห่งโบมง โดยบลานช์มีศักดิ์เป็นลูกพี่ลูกน้องชั้นที่สามของจอห์นแห่งกอนต์ ฟิลิปปาเป็นบุตรคนโตของพระบิดามารดา พระองค์ถูกตั้งชื่อตามฟิลิปปาแห่งแอโน พระอัยกีฝั่งพระบิดา
ในวัยเด็กฟิลิปปาต้องย้ายไปมาระหว่างปราสาทและพระราชวังหลายแห่งของพระบิดา ทั้งพระราชวังซาวอยที่ตั้งอยู่บนแม่น้ำเธมส์ในลอนดอน, ปราสาทฮาร์ตฟอร์ด, ปราสาททัตบรี, ปราสาทเคนิลเวิร์ธ และปราสาทโบลิงโบรก พระองค์มีนางพยาบาลประจำตัวชื่อม็อด ทรงเติบโตมาพร้อมกับพี่น้องสองคนที่รอดชีวิตจากวัยทารกอันแสนอันตรายในสมัยกลาง คือ เอลิซาเบธ พระขนิษฐาที่เกิดในปี ค.ศ. 1363 ซึ่งต่อมากลายเป็นดัชเชสแห่งเอ็กซิเตอร์ กับเฮนรี พระอนุชาที่เกิดในปี ค.ศ. 1367 ซึ่งต่อมาจะยึดบัลลังก์อังกฤษมาจากพระเจ้าริชาร์ดที่ 2 ลูกพี่ลูกน้องของตนและขึ้นครองบัลลังก์เป็นพระเจ้าเฮนรีที่ 4 ปฐมกษัตริย์แห่งราชวงศ์แลงคาสเตอร์
จอห์นแห่งกอนต์ได้เดินทางไปสเปนเพื่อทำการต่อสู้และในช่วงที่พระองค์ไม่อยู่กาฬโรคได้ระบาดไปทั่งอังกฤษ บล็องแห่งแลงคาสเตอร์พาบุตรธิดาและครัวเรือนของตนไปอยู่ที่ปราสาทโบลิงโบรกในลิงคอล์นเชอร์เพื่อหนีโรคร้าย แต่โชคร้ายที่บลานช์ในวัย 23 ปีติดเชื้อกาฬโรคต่อมน้ำเหลืองและเสียชีวิตที่ปราสาททัตบรีในสแตฟฟอร์ดเชอร์ในปี ค.ศ. 1369 ขณะที่ฟิลิปปามีพระชนมายุเพียง 8 พรรษา จอห์นแห่งกอนต์สมรสใหม่ในปี ค.ศ. 1371 กับกอนส์ตันซาแห่งกัสติยา พระธิดาของพระเจ้าเปโดร "ผู้โหดร้าย" แห่งกัสติยา ชายาคนที่สองของจอห์นสิ้นพระชนม์ในปี ค.ศ. 1394 แคทเธอรีน สวีนฟอร์ดซึ่งเป็นภรรยาลับของมาจอห์นแห่งกอนต์มาตั้งแต่ปี ค.ศ. 1371 กลายเป็นชายาคนที่สามของพระองค์ แคทเธอรีนเคยเป็นพี่เลี้ยงของฟิลิปปาและพระขนิษฐา ทั้งคู่มีความสัมพันธ์ที่ดีต่อกัน
ฟิลิปปา โรเอ็ต พี่น้องหญิงของแคทเธอรีนได้สมรสกับเจฟฟรีย์ ชอเซอร์ กวีที่ต่อมาจอห์นแห่งกอนต์ได้ให้การอุปถัมภ์ เขาถูกแต่งตั้งให้เป็นหนึ่งในอาจารย์ของฟิลิปปา ร่วมกับจอห์น วีคลิฟฟ์ นักปฏิรูปซึ่งเป็นศาสตราจารย์ด้านปรัชญาที่ออกซ์ฟอร์ดและเป็นคนแรกที่แปลคัมภีร์ไบเบิลเป็นภาษาอังกฤษ เขาเป็นผู้สอนศาสนศาสตร์ให้แก่ฟิลิปปา
การอภิเษกสมรส

การสมรสระหว่างฟิลิปปากับพระเจ้าฌูเอาที่ 1 แห่งโปรตุเกสเป็นส่วนหนึ่งของการสร้างความเป็นพันธมิตรระหว่างอังกฤษกับโปรตุเกสเพื่อต่อกรกับความเป็นพันธมิตรระหว่างฝรั่งเศสกับกัสติยา บ่าวสาวเข้ารับพรทางศาสนาในอาสนวิหารโปร์ตูเมื่อวันที่ 2 กุมภาพันธ์ ค.ศ. 1387 การฉลองพิธีแต่งงานเกิดขึ้นในวันที่ 14 กุมภาพันธ์ของปีเดียวกันซึ่งเป็นวันที่ทั้งคู่ได้เจอหน้ากันเป็นครั้งแรก ด้วยวัย 27 พรรษาพระองค์ถือว่าเป็นเจ้าสาวที่อายุมากสำหรับยุคนั้น เนื่องจากสตรีเชื้อพระวงศ์ในสมัยกลางส่วนใหญ่มักสมรสในช่วงปลายวัยรุ่น ฝ่ายพระเจ้าฌูเอาเองก็ไม่เต็มใจที่จะเป็นเจ้าบ่าวเนื่องจากพระองค์มีสนมลับที่มีบุตรนอกสมรสด้วยกันอยู่แล้วสองคน หลังพิธีสมรสพระองค์ทิ้งฟิลิปปากลับไปค่ายทหารเพื่อสานต่อการสู้รบกับกัสติยาที่ค้างคาอยู่ ฟิลิปปาได้รับการบรรยายไว้ว่าเป็นคนสุขุมรอบคอบ, ศรัทธาในศาสนา และสมถะ พระองค์มักจะเดินก้มหน้าก้มตาและห่อไหล่ นักเขียนหลายคนชื่มชนในพระจริยวัตรของพระองค์ ทั้งยังได้รับการชื่นชมว่ามีสีผิวที่ขาว, ผมสีบลอนด์ และดวงตาสีฟ้า
ไม่นานนักฟิลิปปากับพระเจ้าฌูเอาก็อยู่ด้วยกันทุกที่ ทั้งคู่มีครอบครัวที่อบอวลไปด้วยความรักและมีความสุข และมีพระโอรสธิดาด้วยกัน 9 พระองค์ คือ
บรังกา (ประสูติ ค.ศ. 1388) สิ้นพระชนม์ในวัยทารก
อาฟงซู (ประสูติ ค.ศ. 1390) สิ้นพระชนม์ในวัยเด็ก
ดูวาร์ตึ (ประสูติ ค.ศ. 1391) สืบทอดตำแหน่งเป็นกษัตริย์แห่งโปรตุเกสต่อจากพระบิดา
เปดรู (ประสูติ ค.ศ. 1392) ดยุคแห่งกูอิงบรา ผู้ทำหน้าที่เป็นผู้สำเร็จราชการแผ่นดินในช่วงที่พระเจ้าอาฟงซูที่ 5 พระภาติยะอยู่ในวัยเยาว์
เอ็งรีกึราชนาวิก (ประสูติ ค.ศ. 1394) ดยุคแห่งวีเซว ผู้นำพาโปรตุเกสเข้าสู่ยุคแห่งการสำรวจ
อีซาแบล (ประสูติ ค.ศ. 1397) สมรสกับฟีลิปที่ 3 แห่งบูร์กอญ
ฌูเอา (ประสูติ ค.ศ. 1400) องครักษ์แห่งโปรตุเกส ลอร์ดแห่งรึเก็งกุช
บรังกา (ประสูติ ค.ศ. 1398) สิ้นพระชนม์ในวัยทารก
ฟือร์นังดู (ประสูติ ค.ศ. 1402) เจ้าชายนักบุญ
ฟิลิปปาคอยดูแลเรื่องการศึกษาของพระโอรสธิดาทุกพระองค์ ส่วนพระเจ้าฌูเอาได้สอนลูก ๆ ขี่ม้า, ล่าสัตว์, ฝึกเหยี่ยว และประลองทวน ในช่วงที่พระเจ้าฌูเอาไม่อยู่ พระองค์วางใจให้ฟิลิปปาบริหารราชการแทนพระองค์
การสิ้นพระชนม์

ปี ค.ศ. 1411 โปรตุเกสกับกัสติยาได้ตกลงทำสนธิสัญญาสันติภาพ ฟิลิปปาเริ่มสนับสนุนให้พระสวามีทำสงครามกับชาวมัวร์ พระเจ้าฌูเอาตั้งใจไว้ว่าจะโจมตีเมืองหน้าด่านเซวตาหลังข้ามช่องแคบยิบรอลตาร์เพื่อเข้าสู่ทวีปแอฟริกา ทรงปรึกษากับพระโอรสและทุกคนเห็นชอบร่วมกันกับการออกทำศึก
ฤดูร้อนปี ค.ศ. 1415 กาฬโรคแพร่ระบาดในลิสบอนและโปร์ตู ฟิลิปปาในวัย 55 พรรษาติดเชื้อกาฬโรคต่อมน้ำเหลือง โรคเดียวกับที่เคยพรากพระมารดาไปจากพระองค์ พระเจ้าฌูเอาได้ย้ายฟิลิปปาไปที่คอนแวนต์ออดีแวลัชบนเนินเขาสูงทางตอนเหนือของลิสบอนด้วยความหวังว่าพระนางจะหายจากโรค ฟิลิปปาได้สั่งให้สร้างดาบประดับอัญมณีขึ้นมาสามเล่มเพื่อจะให้พระสวามีแต่งตั้งพระโอรสสามคนแรกของทั้งคู่เป็นอัศวินต่อหน้าพระนาง แต่ไม่นานพระนางก็รู้ตัวว่าคงอยู่ไม่ถึงวันนั้น พระนางจึงขอให้พระเจ้าฌูเอาสัญญาว่าจะแต่งตั้งพระโอรสทั้งสามเป็นอัศวินและมอบดาบทั้งสามให้แก่พระโอรสของพระนาง ทรงให้พรแก่พระโอรสและเรียกอิซาเบลมานั่งข้าง ๆ อิซาเบลจุมพิตมือของพระมารดาและรับพรจากพระนาง กษัตริย์มาถึงและนั่งลงข้างกายพระนาง ไม่ถึงสองอาทิตย์ต่อมาในวันที่ 19 กรกฎาคม ค.ศ. 1415 ฟิลิปปาสิ้นพระชนม์ ร่างของพระองค์ถูกฝังที่อารามบาตัลยาในไลรีอา ราชอาณาจักรโปรตุเกส ที่ถูกสร้างขึ้นมาเพื่อขอบคุณพระแม่มารีย์ที่ช่วยให้โปรตุเกสคว้าชัยเหนือกัสติยาในสมรภูมิอัลฌูบาโรตาเมื่อปี ค.ศ. 1385 ตามพระประสงค์ของพระเจ้าฌูเอาที่ 1 แห่งโปรตุเกส
พระสวามีของพระองค์สิ้นพระชนม์ในอีก 18 ปีต่อมาในวันที่ 14 สิงหาคม ค.ศ. 1433 ด้วยวัย 77 พรรษาที่ลิสบอน ทรงครองราชสมบัติเป็นเวลา 49 ปี พระองค์มีพินัยกรรมให้ฝังร่างของพระองค์เคียงข้างร่างของฟิลิปปาที่อารามบาตัลยา พระโอรสทั้งสี่คนของทั้งคู่ก็ถูกฝังที่อารามเดียวกัน
ฌูเอา องครักษ์แห่งโปรตุเกส ลอร์ดแห่งรึเก็งกุช พระโอรสของฟิลิปปาสมรสกับอีซาแบลแห่งบาร์แซลุช ส่วนอีซาแบลแห่งโปรตุเกส ธิดาของทั้งคู่อภิเสกสมรสกับพระเจ้าฆวนที่ 2 แห่งกัสติยา และเป็นพระมารดาของสมเด็จพระราชินีนาถอิซาเบลที่ 1 แห่งกัสติยา พระมารดาของกาตาลินาแห่งอารากอน พระมเหสีคนแรกของพระเจ้าเฮนรีที่ 8
ภาพวาดพิธีอภิเษกสมรสของฟิลิปปาแห่งแลงคาสเตอร์กับพระเจ้าฌูเอาที่ 1 แห่งโปรตุเกส โดยฌ็อง แวแวร็ง ในคริสต์ศตวรรษที่ 15
รูปแกะสลักหลุมศพของฟิลิปปาแห่งแลงคาสเตอร์กับพระเจ้าฌูเอาที่ 1 แห่งโปรตุเกสในวิหารบาตัลยา
หลุมฝังศพของพระเจ้าฌูเอาที่ 1 แห่งโปรตุเกสกับฟิลิปปาแห่งแลงคาสเตอร์ในอารามบาตัลยา
ฟาโรห์ไอบิอายู

วาอิบเร ไอบิอาอู (อังกฤษ: Wahibre Ibiau; พระนามอย่างทางการ: วาอิบเร; พระนามประสูติ: ไอบิอาอู หรือ ไอบิอาว, ไออาอิบหรือ เอีย-อิบ) เป็นฟาโรห์อียิปต์โบราณแห่งราชวงศ์ที่สิบสาม พระองค์ขึ้นครองราชย์เมื่อ 1670 ปีก่อนคริสตกาลและครองราชย์เป็นเวลา 10 ปี 8 เดือน 29 วันตามบันทึกพระนามฟาโรห์แห่งตูริน
หลักฐานรับรอง

แม้ว่าพระองค์จะครองราชย์เป็นระยะเวลาค่อนข้างยาวนานในช่วงนั้น แต่พระองค์เป็นที่ทราบกันจากหลักฐานเพียงไม่กี่ชิ้น ซึ่งส่วนใหญ่เป็นตราประทับสคารับที่มีพระนามของพระองค์ พระองค์ถูกสลักอยู่บนจารึกของข้าราชการนามว่า ซาฮาเธอร์ ซึ่งน่าจะมาจากเมืองธีบส์ และพระองค์ยังถูกกล่าวถึงบนเศษเครื่องเคลือบดินเผาในเอล-ลาฮูน
ข้าราชบริพารที่มีชื่อเสียงในราชสำนักของพระองค์คือ ราชมนตรีไอบิอาอู ซึ่งชื่อเหมือนกันกับพระองค์ มีผู้สันนิษฐานว่าราชมนตรีคนนี้อาจเป็นบุคคลเดียวกับฟาโรห์อิอาอูในช่วงต้นชีวิตของเขา แต่ในช่วงหลังมานี้ มีการชี้ให้เห็นว่าการระบุตัวตนดังกล่าวนั้นเป็นเพียงการคาดเดาและยังไม่ได้รับการพิสูจน์
บรรณานุกรม

K. S. B. Ryholt, The Political Situation in Egypt during the Second Intermediate Period (Carsten Niebuhr Institute Publications, c. 1800–1550 BC, vol. 20. Copenhagen: Museum Tusculanum Press, 1997), 353–54, File 13/32.
ฟิล คอลลินส์

| ฟิล คอลลินส์ |
| --- | --- |

ข้อมูลพื้นฐาน
เกิด:  (1951-01-30) 30 มกราคม ค.ศ. 1951 (73 ปี) Chiswick, ลอนดอน, สหราชอาณาจักร
แนวเพลง: ป็อป, ซอฟต์ร็อก, โพรเกรสซิฟร็อก, อาร์ตร็อก,  แจ๊สฟิวชัน
อาชีพ: นักร้อง, มือกลอง, นักแต่งเพลง
ช่วงปี: 1969 – ปัจจุบัน
ค่ายเพลง: Atlantic

เว็บไซต์: philcollins.co.uk
ฟิล คอลลินส์ (อังกฤษ: Phil Collins มีชื่อเต็มว่า Philip David Charles Collins) เกิดเมื่อวันที่ 30 มกราคม ค.ศ. 1951 ในเมืองชิสิก, ลอนดอน ประเทศอังกฤษ
ประวัติ

ฟิล คอลลินส์ เริ่มเข้าสู่วงการเพลงครั้งแรก เมื่อเข้าไปออดิชั่นสมัครเป็นมือกลองให้กับวงเจเนซิส (Genesis) โดย ฟิล คอลลินส์มีส่วนร่วมในวงอย่างเต็มที่ ทั้งการแต่งเพลงและการตีกลองที่ยอดเยี่ยม ทำให้เจเนซิส ที่มีชื่อเสียงอยู่แล้ว ดังขึ้นไปอีก ทั้งในอเมริกา และอังกฤษ
แต่แล้วในปีค.ศ. 1974 ปีเตอร์ แกเบรียล (Peter Gabriel)นักร้องนำได้ลาออกจากวง ทางวงจึงหานักร้องใหม่ ได้ทำการออดิชั่น 400คน ไม่เข้าตาสมาชิกในวงเลยแม้แต่น้อย ฟิล คอลลินส์จึงขอลองทดสอบดู ปรากฏว่าสมาชิกในวงถึงกับตะลึง ฟิล คอลลินส์จึงได้เป็นนักร้องนำแทนปีเตอร์ แกเบรียล และเป็นมือกลองควบคู่ไปด้วย ซึ่งก็ยังคงทำหน้าที่ได้ดีอยู่เช่นเดิม แม้ว่าจะต้องตีกลองไปด้วยร้องไปด้วยก็ตาม
อัลบั้ม A Trick Of The Tail ที่เป็นอัลบั้มแรกของวงที่ฟิล คอลลินส์ รับหน้าที่ร้องนำ ต่อมาอัลบั้ม Duke ก็ประสบความสำเร็จเช่นกัน ในช่วงนี้ฟิล คอลลินส์อัลบั้มเดี่ยวของตนเองในปี 1981 เมื่ออายุย่างเข้า30ปี เป็นอัลบั้มแรกคือ Face Value อัลบั้มชุดนี้มีเพลงฮิตอย่าง In The Air Tonight และอีกมาก
ในยุค80 นั้น ฟิล คอลลินส์มีเพลงฮิตหลายเพลงเช่น Sussudio,One More Night,Do You Remember,Groovy Kind Of Love,In The Air Tonight,Another Day In Paradise และเพลงอื่นๆที่ไปร่วมงานกับคนอื่นๆอย่าง Philip Bailey นักร้องนำวง Earth Wind & Fire ในเพลง "Easy Lover" แล้วก็ได้ไปตีกลองในงาน Band Aid ในเพลง Do You Know There A Christmas? ที่มีเซอร์ บ๊อบ เกลด๊อฟ และศิลปินยุค 80 ในยุคนั้นอย่าง ดูแรน ดูแรน,Spandau Ballet,ยูทู,คัลเจอร์ คลับ เป็นคนร้อง ซึ่งฟิลเองก็มีส่วนร่วมมาก
แต่ในยุค 80 นั้นฟิล คอลลินส์ ก็ยังคงทำงานให้กับ เจเนซิสอยู่เสมอๆ ควบคู่ไปกับงานเดี่ยว ร่วมงานกับ เจเนซิสเป็นอัลบั้มสุดท้ายในปี 1992 อัลบั้ม We Can't Dance
ฟิล คอลลินส์ออกอัลบั้มของตนเองในปี 1993 คือ Both Sides ที่ฟิล คอลลินส์เล่นดนตรีเองหมดทุกชิ้นในอัลบั้มชุดนี้ 
ในปี 1995 ฟิล คอลลินส์ก็ขอออกจากวงเจเนซิส ในปี1998 Phil ออกอัลบั้ม Dance Into The Light ซึ่งถือว่าเป็นอัลบั้มที่แย่ที่สุดและประสบความสำเร็จน้อยที่สุดในชีวิตของเขาเอง แต่การทัวร์โปรโมตอัลบั้มชุดนี้ก็ประสบความสำเร็จดี ในปี1998 ออกอัลบั้มรวมฮิตที่มีชื่อว่า Hits
และในปี 2002 ฟิล คอลลินส์ออกอัลบั้มเดี่ยวชุดที่ 7 Testify  ที่มีเพลงขายอย่าง Can't Stop Loving You ซึ่งก็ไม่ประสบความสำเร็จเท่าไหร่นัก แต่การทัวร์โปรโมตก็ถือว่าประสบความสำเร็จเหมือนเดิม หลังจากนั้นฟิล คอลลินส์ก็ทำเพลงให้กับภาพยนตร์หลายเรื่องอย่าง Brother Bear และในปี 2004-2005 ฟิล คอลลินส์ก็ออกทัวร์ทั่วโลก Farewell Tour และประกาศว่าทัวร์นี้เป็นทัวร์สุดท้ายในชีวิต เนื่องจากฟิล คอลลินส์ประกาศว่าเริ่มมีปัญหาในการได้ยิน
ในปี 2016 ฟิล คอลลินส์ ได้กลับมาอีกครั้งหลังจากรีไทร์นาน 5 ปี ด้วยการแสดงคอนเสิร์ตในพิธีเปิดการแข่งขันเทนนิส US Open 2016 โดยมี นิโคลัส คอลลินส์ ลูกชายของเขารับหน้าที่เป็นมือกลอง
และในปี 2017 ฟิล คอลลินส์ ก็เริ่มออกทัวร์คอนเสิร์ตอีกครั้งในชื่อคอนเสิร์ต "Not Dead Yet Tour" ซึ่งจัดในวันที่ 2-30 มิถุนายน 2017 โดยจะทำการแสดงเฉพาะที่ประเทศอังกฤษ, ประเทศเยอรมนี, ประเทศฝรั่งเศส และประเทศไอร์แลนด์
ชีวิตส่วนตัว

คอลลินส์เป็นพ่อทางสายเลือดของนักแสดงและนางแบบชาวอังกฤษ ลิลี คอลลินส์
ภรรยาคนที่สามของเขาชื่อ Orianne Cevey เป็นลูกครึ่งไทย-สวิส ทั้งคู่พบกันที่เมืองโลซาน สวิสเซอร์แลนด์ ขณะไปทัวร์คอนเสิร์ตที่นั่น แต่งงานกันในปี 1999 มีลูกสองคน ก่อนจะแยกทางกันในเดือนมีนาคม 2006
ผลงาน

1981: Face Value
1982: Hello, I Must Be Going!
1985: No Jacket Required
1989: ...But Seriously
1993: Both Sides
1996: Dance Into the Light
1999: Tarzan: An Original Walt Disney Records Soundtrack
2002: Testify
2010: Going Back
มีเดีย

| --- | --- |
"Dance on a Volcano" (1976) (จาก en:): 
220px|noicon: 
The first track from Genesis’ A Trick of the Tail, this was Collins's first appearance as the group's lead singer. A progressive rock track, it contrasts with the style of his later work.
| --- | --- |
"Dance on a Volcano" (1976) (จาก en:): 
220px|noicon: 
The first track from Genesis’ A Trick of the Tail, this was Collins's first appearance as the group's lead singer. A progressive rock track, it contrasts with the style of his later work.
| --- | --- |
"In the Air Tonight" (1980) (จาก en:): 
220px|noicon: 
The ambiguous lyrics of Collins's first solo hit, "In the Air Tonight", have spawned an urban legend about Collins’ witnessing a murder.
| --- | --- |
"Sussudio" (1985) (จาก en:): 
220px|noicon: 
The dance pop of No Jacket Required, including this number one hit, won Collins a Grammy Award for "Album of the Year".
| --- | --- |
"Another Day in Paradise" (1989) (จาก en:): 
220px|noicon: 
The last of Collins's seven American number one singles,  "Another Day in Paradise",  was a topical song that discussed the plight of the homeless, and won Collins a Grammy Award for "Record of the Year".
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
แหล่งข้อมูลอื่น

เว็บไซต์อย่างเป็นทางการ
ฟีฟ่า 16

| ฟีฟ่า 16 |
| --- | --- |

ผู้พัฒนา: อีเอ แคนาดา
ผู้จัดจำหน่าย: อีเอ สปอร์ต
ชุด: ฟีฟ่า
เอนจิน: อิกไนต์
เครื่องเล่น: ไมโครซอฟท์ วินโดวส์ เพลย์สเตชัน 3 เพลย์สเตชัน 4 เอกซ์บอกซ์ 360 เอกซ์บอกซ์ วัน แอนดรอยด์ ไอโอเอส
วางจำหน่าย: 
แนว: กีฬา
รูปแบบ: ผู้เล่นเล่นคนเดียว, หลายผู้เล่น
ฟีฟ่า 16 (อังกฤษ: FIFA 16) เป็นวิดีโอเกมจำลองฟุตบอล จัดจำหน่ายโดย อีเอ สปอร์ต ในแพลต์ฟอร์ม ไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, และ เอกซ์บอกซ์ วัน
แหล่งข้อมูลอื่น

เว็บไซต์ทางการ
แม่แบบ:วิดีโอเกมฟุตบอลโดย อิเล็กทรอนิก อาตส์
ฟีนิกซ์ (สำนักพิมพ์)

| --- | --- |
ประเภท: สิ่งพิมพ์
อุตสาหกรรม: ไลต์โนเวลและมังงะ
ก่อตั้ง: 19 พฤศจิกายน พ.ศ. 2559
สำนักงานใหญ่: เลขที่ 7/129 อาคารเซ็นทรัลทาวเวอร์ปิ่นเกล้า ชั้น 22 ห้องเลขที่ OF22202 ถนนบรมราชชนนี แขวงอรุณอมรินทร์ เขตบางกอกน้อย กรุงเทพ 10700
เว็บไซต์: phoenixnext.com
ฟีนิกซ์ (อังกฤษ: Phoenix)  เป็นสำนักพิมพ์ในประเทศไทยในเครือบริษัทคาโดคาวะ อมรินทร์จำกัด ก่อตั้งเมื่อปี พ.ศ. 2559 ตีพิมพ์และจัดจำหน่ายไลต์โนเวลและมังงะจากสำนักพิมพ์ในประเทศญี่ปุ่นในรูปแบบแปลเป็นฉบับภาษาไทยที่ถูกลิขสิทธิ์
การก่อตั้ง

ในเดือนกันยายน พ.ศ. 2559 บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ได้ตกลงร่วมทุนกับบริษัทคาโดกาวะโฮลดิงเอเชียจำกัด ซึ่งเป็นบริษัทลูกในเครือบริษัทคาโดกาวะคอเปอเรชัน ก่อตั้งบริษัทร่วมชื่อ "บริษัทคาโดคาวะ อมรินทร์จำกัด" เพื่อร่วมกันผลิตสื่อในรูปแบบไลต์โนเวล มังงะ และแอนิเมชันในภาษาไทย รวมไปถึงการพัฒนาระบบข้อมูลการท่องเที่ยวประเทศญี่ปุ่นและสร้างแพลตฟอร์มดิจิทัลในรูปแบบต่าง ๆ
ในวันที่ 19 พฤศจิกายน พ.ศ. 2559 ทาโร อิวาซากิ ประธานเจ้าหน้าที่ฝ่ายปฏิบัติการ (Chief Operation Officer หรือ COO) ของบริษัทคาโดคาวะ อมรินทร์จำกัด ได้แถลงข่าวเปิดตัวสำนักพิมพ์ใหม่ชื่อว่า "ฟีนิกซ์" โดยจัดงานแถลงข่าว ณ ร้านอะนิเมทกรุงเทพ ศูนย์การค้าเอ็มบีเคเซ็นเตอร์ โดยชื่อสำนักพิมพ์มีที่มามาจากสัญลักษณ์รูปนกฟีนิกซ์ของบริษัทคาโดกาวะคอเปอเรชัน
ในงานแถลงข่าวเดียวกันนี้ สำนักพิมพ์ฟีนิกซ์ได้ประกาศลิขสิทธิ์ไลต์โนเวลและมังงะจำนวน 13 เรื่องแรกของสำนักพิมพ์ ได้แก่:
เธอคือ... ฉบับไลต์โนเวลและฉบับมังงะ ดัดแปลงจากภาพยนตร์อนิเมะเรื่อง หลับตาฝัน ถึงชื่อเธอ
คณะประพันธกรจรจัด ฉบับไลต์โนเวล
เกมเมอร์ส!  ฉบับไลต์โนเวล
ร้อยดวงใจเจ้าชายนิทรา ฉบับไลต์โนเวล
ศึกอสูรเหนือเทพ://บลัดไซน์ ฉบับไลต์โนเวล
สโมกกิ้ง พาเหรด ฉบับมังงะ
ไม่เป็นนางฟ้าได้ไหมเนี่ย ฉบับมังงะ
บันทึกสงครามของยัยเผด็จการ ฉบับไลต์โนเวล
ตำนานเกราะอภินิหาร ฉบับไลต์โนเวล
นักสืบปาฏิหาริย์แห่งวาติกัน ฉบับไลต์โนเวล
วันสิ้นโลกนี้ทำอะไร ยุ่งหรือเปล่า มาช่วยเราได้ไหม ฉบับไลต์โนเวล
อาจารย์เวทมนตร์ไม่เอาไหนกับตำนานปราสาทลอยฟ้า ฉบับไลต์โนเวล
ขอให้โชคดีมีชัยในโลกแฟนตาซี! ฉบับมังงะ
แหล่งข้อมูลอื่น

เว็บไซต์ทางการ
เพจทางการ ที่เฟซบุ๊ก
ฟีฟ่า 17

| ฟีฟ่า 17 |
| --- | --- |
หน้าปกเกมฉบับทวีปอเมริกาเหนือโดยมี มาร์โค รอยส์อยู่ในหน้าปกเกม
ผู้พัฒนา: อีเอ แคนาดา
ผู้จัดจำหน่าย: อีเอ สปอร์ต
แต่งเพลง: Atticus Ross 
ชุด: ฟีฟ่า
เอนจิน: ฟรอสต์ไบต์
เครื่องเล่น: ไมโครซอฟท์ วินโดวส์ เพลย์สเตชัน 3 เพลย์สเตชัน 4 เอกซ์บอกซ์ 360 เอกซ์บอกซ์ วัน
วางจำหน่าย: NA: 27 กันยายน พ.ศ. 2559
แนว: กีฬา
รูปแบบ: ผู้เล่นเล่นคนเดียว, หลายผู้เล่น
ฟีฟ่า 17 (อังกฤษ: FIFA 17) เป็นวิดีโอเกมจำลองฟุตบอลที่จัดจำหน่ายโดย อีเอ สปอร์ต ออกจำหน่ายในวันที่ 27 กันยายน ในแพลต์ฟอร์ม ไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, และ เอกซ์บอกซ์ วัน
โดยเกมส์ FIFA 17 นั้น จะมีสิ่งที่เปลี่ยนแปลงหลายอย่าง ไม่ว่าจะเป็น การใช้เอนจิน Frostbite 3 แทน EA Ignite ซึ่งเป็นเกมแรกในตระกูล FIFA ที่ใช้เอนจินนี้ รวมถึงการเพิ่มโหมด The Journey ซึ่งเป็นโหมดเนื้อเรื่องที่ติดตามชีวิตของนักฟุตบอลดาวรุ่งชื่อว่า Alex Hunter นับว่าเป็นเกมภาคแรกของแฟรนไชส์ที่มีโหมดเนื้อเรื่อง
แหล่งข้อมูลอื่น

เว็บไซต์ทางการ
แม่แบบ:วิดีโอเกมฟุตบอลโดย อิเล็กทรอนิก อาตส์
ฟีฟ่าซีรีส์ 2024

| รายละเอียดการแข่งขัน |
| --- | --- |
ประเทศเจ้าภาพ: แอลจีเรีย
วันที่: 21–26 มีนาคม
ทีม: 20 (จาก 6 สมาพันธ์)
สถานที่: 8 (ใน 5 เมืองเจ้าภาพ)
2026 → 
ฟีฟ่าซีรีส์ 2024 (อังกฤษ: 2024 FIFA Series) จะเป็นการแข่งขันครั้งแรกของรายการฟีฟ่าซีรีส์ ซึ่งเป็นการแข่งขันฟุตบอลของทีมชาติที่ได้รับเชิญเพื่อแข่งขันนัดกระชับมิตรระหว่างทีมชาติจากสมาพันธ์ต่าง ๆ ที่ดำเนินการโดยฟีฟ่า การแข่งขันครั้งปฐมฤกษ์จะมีการแข่งขันเป็นกลุ่มที่แตกต่างกัน 5 กลุ่ม ซึ่งจะจัดขึ้นใน 4 ประเทศ ในช่วงกรอบเวลาการแข่งขันของฟีฟ่าตั้งแต่วันที่ 18 ถึง 26 มีนาคม ค.ศ. 2024
ทีมที่เข้าร่วมแข่งขัน

ทีมต่อไปนี้จะเข้าร่วมในการแข่งขันปี ค.ศ. 2024
| ซีรีส์ | ทีม | สมาพันธ์ | อันดับฟีฟ่า  ณ เดือนกุมภาพันธ์ ค> ศ. 2024 |
| --- | --- | --- | --- |
| แอลจีเรีย |  แอลจีเรีย | ซีเอเอฟ | 43 |
| แอลจีเรีย |  อันดอร์รา | ยูฟ่า | 164 |
| แอลจีเรีย |  โบลิเวีย | คอนเมบอล | 86 |
| แอลจีเรีย |  แอฟริกาใต้ | ซีเอเอฟ | 58 |
| อาร์เซอร์ไบจาน |  อาเซอร์ไบจาน | ยูฟ่า | 113 |
| อาร์เซอร์ไบจาน |  บัลแกเรีย | ยูฟ่า | 83 |
| อาร์เซอร์ไบจาน |  มองโกเลีย | เอเอฟซี | 190 |
| อาร์เซอร์ไบจาน |  แทนซาเนีย | ซีเอเอฟ | 119 |
| ซาอุดิอาระเบีย เอ |  กัมพูชา | เอเอฟซี | 179 |
| ซาอุดิอาระเบีย เอ |  กาบูเวร์ดี | ซีเอเอฟ | 65 |
| ซาอุดิอาระเบีย เอ |  อิเควทอเรียลกินี | ซีเอเอฟ | 79 |
| ซาอุดิอาระเบีย เอ |  กายอานา | คอนคาแคฟ | 157 |
| ซาอุดิอาระเบีย บี |  เบอร์มิวดา | คอนคาแคฟ | 171 |
| ซาอุดิอาระเบีย บี |  บรูไน | เอเอฟซี | 194 |
| ซาอุดิอาระเบีย บี |  กินี | ซีเอเอฟ | 76 |
| ซาอุดิอาระเบีย บี |  วานูวาตู | โอเอฟซี | 170 |
| ศรีลังกา |  ภูฏาน | เอเอฟซี | 184 |
| ศรีลังกา |  สาธารณรัฐแอฟริกากลาง | ซีเอเอฟ | 129 |
| ศรีลังกา |  ปาปัวนิวกินี | โอเอฟซี | 165 |
| ศรีลังกา |  ศรีลังกา | เอเอฟซี | 204 |
ฟิวส์

ฟิวส์ชนิดหลอด
ฟิวส์ (อังกฤษ: fuse) เป็นอุปกรณ์นิรภัยชนิดหนึ่งที่อยู่ในเครื่องใช้ไฟฟ้าโดยจะป้องกันการลัดวงจร และการใช้กระแสเกินในวงจรไฟฟ้า โดยจะหลอมละลาย และตัดกระแสไฟออกจากวงจรเพื่อป้องการอุปกรณ์เสียหาย โดยฟิวส์จะเป็นเส้นลวดเล็ก ๆ ทำจากตะกั่วผสมดีบุก มีจุดหลอมเหลวที่ต่ำ มีหลายชนิดให้เลือกใช้ตามความเหมาะสมของการใช้งาน
ชนิดของฟิวส์

ฟิวส์ชนิดก้ามปู
ฟิวส์ชนิดเส้น
ฟิวส์ชนิดกระเบื้อง
ฟิวส์อิเล็กทรอนิกส์หรือเซอกิตเบรกเกอร์
การเลือกใช้ฟิวส์

ควรเลือกฟิวส์ที่ทนกระแสไฟฟ้าสูงสุด ได้มากกว่ากระแสไฟฟ้าสูงสุดที่ใช้ภายในบ้านเล็กน้อย และไม่ควรใช้ลวดเหล็ก หรือลวดทองแดงที่มีจุดหลอมเหลวสูงแทนฟิวส์
เพราะเมื่อกระแสไฟฟ้าไหลผ่านมากเกินไป ลวดเหล็กหรือลวดทองแดงจะไม่หลอมละลาย จึงไม่ช่วยตัดวงจรไฟฟ้าในบ้าน ฟิวส์ที่ใช้ตามบ้านมีหลายขนาด เช่น ขนาด
10 15 และ 30 แอมแปร์ ฟิวส์ขนาด 15แอมแปร์ คือ ฟิวส์ที่ยอมให้กระแสไฟฟ้าไหลผ่านได้ไม่เกิน 15 แอมแปร์ ถ้ากระแสไฟฟ้าผ่านมากว่านี้ ฟิวส์จะหลอมละลาย
ทำให้วงจรขาด ดังนั้น การเลือกใช้ฟิวส์จึงต้องเลือกขนาดของฟิวส์ให้พอเหมาะกับปริมาณกระแสไฟฟ้าที่ไหลผ่าน
ฟิวส์มีหลายชนิด แต่ละชนิดจะใช้แตกต่างกัน ดังนั้นจึงควรเลือกใช้ให้เหมาะสม
เลือกฟิวส์ต้องเลือกความเร็วในการ ขาดของมันด้วย 
- เครื่องใช้ไฟฟ้าทั่วไป เลือกแบบขาดช้า ขนาดเป็นสองเท่าของโหลดที่ใช้
คุณสมบัติของฟิวส์

1.ฟิวส์เป็นสารละลายที่เป็นโลหะผสมประกอบด้วย บิสมัท (Bi) ร้อยละ 50 ตะกั่ว (Pb) ร้อยละ25 และดีบุก (Sn) ร้อยละ 25 โดยมวล
2.ฟิวส์มีจุดหลอมเหลวต่ำ ขณะที่กระแสไฟฟ้าผ่านฟิวส์ พลังงานไฟฟ้าจะเปลี่ยนเป็นพลังงานความร้อนให้กับฟิวส์เล็กน้อยแต่เมื่อมีการใช้กระแสไฟฟ้าเกินกำหนด
หรือเกิดไฟฟ้าลัดวงจร กระแสไฟฟ้าปริมาณมากจะผ่านฟิวส์ พลังงานไฟฟ้าจะเปลี่ยนเป็นพลังงานความร้อนให้กับฟิวส์มากขึ้น จนฟิวส์หลอมละลาย ทำให้วงจรไฟฟ้า
ในบ้าน ถูกตัดกระแสไฟฟ้าไหลผ่านอีกไม่ได้
แหล่งข้อมูลอื่น

ที่มา จากหนังสือ รีดเดอร์ส ไดเจสท์ สารพัดถนัดทำ โดย Ned Halley และคณะ
แปลโดย ศ.ดร.สุธรรม อารีกุล และคณะ
ฟีลา

ฟีลา หรือ ฟิลา (อังกฤษ: Fila, FILA) อาจหมายถึง
ฟีลา, บริษัทเครื่องกีฬาและชุดกีฬาสัญชาติเกาหลีใต้
ฟีลาบราซิเลียโร, สุนัขพันธุ์ใหญ่พันธุ์หนึ่งของบราซิล จำพวกแมสติฟฟ์ เรียกสั้น ๆ ว่า "ฟีลา"
ฟีลา, เกาะแห่งหนึ่งของวานูอาตู
ฟีลา, อิหร่าน, หมู่บ้านแห่งหนึ่งในจังหวัดลอเรสถาน ประเทศอิหร่าน
Fédération Internationale des Luttes Associées (International Federation of Associated Wrestling Styles), ชื่อเดิมของสหภาพมวยปล้ำโลก (United World Wrestling; UWW)
ฟิสิกส์วิศวกรรม

Animation of Physics
ฟิสิกส์วิศวกรรม (อังกฤษ: Engineering Physics) คือการศึกษาสาขาวิชารวมกันของฟิสิกส์ วิศวกรรมและคณิตศาสตร์เพื่อพัฒนาความเข้าใจในความสัมพันธ์ของทั้งสามสาขา ฟิสิกส์พื้นฐานจะถูกรวมกับการแก้ปัญหาและทักษะด้านวิศวกรรมซึ่งจะมีการใช้งานในวงกว้าง เส้นทางอาชีพฟิสิกส์วิศวกรรมมักจะกว้างด้าน "วิศวกรรม, วิทยาศาสตร์ประยุกต์หรือฟิสิกส์ประยุกต์ ผ่านการวิจัย การเรียน การสอนหรือผู้ประกอบการทางด้านวิศวกรรม" สหวิทยาการความรู้นี้ถูกออกแบบมาสำหรับนวัตกรรมของเทคโนโลยีที่เกิดขึ้นอย่างต่อเนื่อง
ภาพรวม

ฟิสิกส์วิศวกรรมแตกต่างจากสาขาวิชาวิศวกรรมแบบดั้งเดิม วิทยาศาสตร์วิศวกรรมหรือฟิสิกส์วิศวกรรมไม่ได้จำกัดว่า จำเป็นต้องเฉพาะสาขาของวิทยาศาสตร์หรือฟิสิกส์ แต่วิทยาศาสตร์วิศวกรรมหรือฟิสิกส์วิศวกรรมจะหมายถึงการให้พื้นฐานอย่างละเอียดมากขึ้นในวิชาฟิสิกส์ประยุกต์ที่ถูกเลือกนำมาใช้เป็นการพิเศษเช่นทัศนศาสตร์, ควอนตัมฟิสิกส์, วัสดุศาสตร์, กลศาสตร์ประยุกต์, นาโนเทคโนโลยี, ประดิษฐกรรมไมโคร, วิศวกรรมเครื่องกล, วิศวกรรมไฟฟ้า, ชีวฟิสิกส์, ทฤษฎีการควบคุม, อากาศพลศาสตร์, พลังงาน, ฟิสิกส์ solid-state ฯลฯ เป็นวินัยที่ทุ่มเทให้กับการสร้างและการเพิ่มประสิทธิภาพในการตอบโจทย์ด้านวิศวกรรมโดยอาศัยความเข้าใจที่เพิ่มขึ้นและการประยุกต์ใช้แบบบูรณาการทางคณิตศาสตร์, สถิติ, วิทยาศาสตร์และหลักการวิศวกรรม ระเบียบวินัยดังกล่าว ยังมีความหมายถึงการข้ามหน้าที่การทำงานและเชื่อมช่องว่างระหว่างทฤษฎีวิทยาศาสตร์และวิศวกรรมภาคปฏิบัติด้วยการเน้นความสำคัญในการวิจัยพัฒนา การออกแบบและการวิเคราะห์
ปริญญาด้านฟิสิกส์วิศวกรรมหรือวิทยาศาสตร์วิศวกรรมเป็นปริญญาทางวิชาการที่ไดัรับการยอมรับนับถือในหลายประเทศ น่าสังเกตว่าในหลายๆภาษาคำว่า "ฟิสิกส์วิศวกรรม" จะแปลโดยตรงในภาษาอังกฤษว่า "ฟิสิกส์ทางเทคนิค" ในบางประเทศ "ฟิสิกส์วิศวกรรม" และ "ฟิสิกส์ทางเทคนิค" เป็นสาขาวิชาให้ปริญญากับผู้เชี่ยวชาญในการวิจัยพลังงานนิวเคลียร์และผู้เชียวชาญด้านฟิสิกส์วิศวกรรมตามลำดับ
สาขาของความเชี่ยวชาญ

Accelerator Physics การออกแบบ การสร้าง การใช้งาน ตัวเร่งอนุภาค
วิทยาศาสตร์เสียง
อากาศพลศาสตร์
ฟิสิกส์เกษตร
Analog Electronics
คณิตศาสตร์ประยุกต์
กลศาสตร์ประยุกต์
กล้องจุลทรรศน์กองทัพและการถ่ายภาพ
วิชาว่าด้วยการเคลื่อนไหวของกระสุนปืน
ชีวกลศาสตร์
ไบโอเซนเซอร์และ Bioelectronics
ชีวฟิสิกส์
Bionanotechnology
ฟิสิกส์การสื่อสาร
ฟิสิกส์คำนวณ
วัสดุคอมโพสิต
ทฤษฎีการควบคุม
การทำเหมืองข้อมูล
อิเล็กทรอนิกส์ดิจิทัล
Econophysics
วิชาเคมีที่เกี่ยวกับอิทธิพลของไฟฟ้​​า
ทฤษฎีแม่เหล็กไฟฟ้า
ใยแก้วนำแสง
พลศาสตร์ของไหล
ภูมิศาสตร์กายภาพ
ฟิสิกส์เลเซอร์
วัสดุศาสตร์และขั้นตอน
ฟิสิกส์การแพทย์
โลหกรรม
metamaterials
ฟิสิกส์มาตรวิทยา
Microfluidics, MEMS และ MOEMS
ประดิษฐกรรมไมโคร
นาโนเทคโนโลยี
วิศวกรรมระบบประสาท
การทดสอบแบบไม่ทำลาย
วิศวกรรมนิวเคลียร์
เทคโนโลยีนิวเคลียร์
Photonics และ Plasmonics
พลาสมาฟิสิกส์
วิทยาศาสตร์พอลิเมอ
อิเล็กทรอนิกส์กำลัง
อิเล็กทรอนิกส์ควอนตัม
ข้อมูลควอนตัม
ฟิสิกส์สารกึ่งตัวนำและอุปกรณ์
ฟิสิกส์ของดิน
ฟิสิกส์ solid-state
ฟิสิกส์อวกาศ
Spintronics หรือ magnetoelectronics การหมุนของอิเล็คตรอนในอำนาจแม่เหล็ก
ระบบชีววิทยา
ตัวนำไฟฟ้ายิ่งยวด
ฟิล์มบางและวัสดุอิเล็กทรอนิคส์
พลศาสตร์ของยานพาหนะ
ดูเพิ่ม

ฟิสิกส์ประยุกต์
วิศวกรรม
กลศาสตร์วิศวกรรม
วิทยาศาสตร์และกลศาสตร์วิศวกรรม
วิทยาศาสตร์วิศวกรรมสิ่งแวดล้อม
ดัชนีของวิทยาศาสตร์วิศวกรรมและบทความกลศาสตร์
คณิตศาสตร์
วิทยาศาสตร์
ภาพที่สร้างโดยห้องปฏิบัติการฟิสิกซ์สถานะของแข็งประยุกต์, แผนกฟิสิกซ์ประยุกต์, คณะวิศวกรรมศาสตร์, มหาวิทยาลัยฮอปไกโด